1. Pakistan: mord på guvernøren i Punjab, Salmaan Taseer (
Marietje Schaake
(EN) Hr. formand! Ganske kort: Den nye tekst i punkt 8 skal indsættes efter appellen sidst i punktet, og i punkt 17 aftalte vi at slette "fuldt ud og uden forbehold at ratificere" og erstatte det med "ophæve forbeholdene over for". Det er simpelthen faktuelle ændringer af teksten.
Charles Tannock
(EN) Hr. formand! Jeg vil gerne ændre punkt 14 til følgende: "gentager sin opfordring til Pakistans regering om at foretage en grundig undersøgelse af blasfemilovene og deres nuværende anvendelse, bl.a. paragraf 295 C i den pakistanske straffelov, som foreskriver obligatorisk dødsstraf eller fængsel på livstid for enhver, der kendes skyldig i blasfemi over for profeten Muhammed, med henblik på at gennemføre de ændringer, som den føderale minister for mindretalsspørgsmål har foreslået".
